Hr. Ms. «Java»

«Java» var en nederlandsk krysser som utgjorde en del av den allierte styrken som under Admiral Doorman forsøkte å forsvare Nederlandsk India mot de japanske invasjonsstyrkene.

Den 27. februar 1942 forlot den allierte eskadren Surabaja med flaggskipet, den nederlandske krysseren «De Ruyter» i spissen. Styrken besto i tillegg til «Java» og «De Ruyter» av den britiske krysseren HMS «Exeter», den australske krysseren HMAS «Perth» og den amerikanske krysseren «Houston» og nederlandske, britiske og amerikanske jagere.

En halv time etter de forlot Surabaja observerte de den overlegne japanske flåten og ild ble åpnet på 20000 meters avstand. Slaget i Javasjøen raser hele dagen og de allierte lider store tap, begge de nederlandske krysserne blir senket, «Java» av en torpedo fra den japanske krysseren «Nachi», og dagen etter er bare fire amerikanske jagere uskadde av den allierte eskadre.

 Eksterne lenker 


Kategori:Kryssere fra andre verdenskrig
Kategori:Nederlandske kryssere
Kategori:Skip fra 1921
Kategori:Skip sluttseilt 1942
Kategori:Krigsforlis
Kategori:Skip bygget i Nederland
Kategori:Artikler i sjøfart-prosjektet

en:Java-class cruiser#HNLMS Java